**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**ÚSTAVNÝ zákon**

z ... 2016,

**ktorým sa dopĺňa Ústava Slovenskej republiky č. 460/1992 Zb. v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z, ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z., ústavného zákona č. 100/2010 Z. z., ústavného zákona č. 356/2011 Z. z., ústavného zákona č. 232/2012 Z. z., ústavného zákona č. 161/2014 Z. z. a ústavného zákona č. 306/2014 Z. z. sa dopĺňa takto:

1. Čl. 93 sa dopĺňa odsekom 4, ktorý znie:

 „(4) Predmetom referenda môže byť prijatie alebo zmena ústavy, ústavného zákona alebo zákona uvedeného v jeho prílohe. Podrobnosti ustanoví zákon.“.

2. V Čl. 98 ods. 2 sa na konci pripájajú tieto slová: „s výnimkou návrhov prijatých v referende podľa čl. 93 ods. 4, ktoré vyhlási rovnako ako zákon prezident Slovenskej republiky do 15 dní odo dňa vyhlásenia platných výsledkov referenda.

3. Čl. 98 sa dopĺňa odsekom 3, ktorý znie:

 „(3) Ak prezident Slovenskej republiky návrhy prijaté v referende nevyhlási podľa odseku 2, stávajú sa súčasťou právneho poriadku Slovenskej republiky nasledujúci deň po uplynutí lehoty podľa odseku 2.“.

**Čl. II**

Tento ústavný zákon nadobúda účinnosť 1. marca 2016.